stanford-oval/wikipedia huggingface dataset:
Aleksandr Papkov
Elämä

Papkov valmistui Pietarin keisarillisesta lainopillisesta koulusta vuonna 1874 ja Pietarin arkeologisesta instituutista vuonna 1898. Hän oli vuodesta 1874 virkauralla Venäjän eri virastoissa ja oikeuslaitoksessa. Oltuaan Pietarin muutoksenhakuoikeuden jäsenenä Papkov tuli toukokuussa 1903 Suomeen kenraalikuvernöörinkanslian virkamieheksi. Hän toimi samana vuonna Hämeen läänin vt. kuvernöörinä kuvernööri Isidor Svertškovin virkavapaan aikana sekä marraskuusta 1903 helmikuuhun 1904 Painoasiain ylihallituksen vt. puheenjohtajana Alexander Cronhjelmin virkavapaan aikana. Helmikuussa 1904 Papkov nimitettiin Hämeen läänin vakinaiseksi kuvernööriksi Svertškovin jäätyä eläkkeelle.
Työläisaktivistien taistelujärjestö yritti murhata Papkovin Hämeenlinnassa 10. syyskuuta 1905. Kuvernöörin saapuessa iltapimeällä kaupungin poliisimestarin seurassa Hämeen lääninhallituksen talon pihalle aidan yli heitettiin viereisen kaupunginhotellin pihalta omatekoinen pommi, joka tosin valmistusvirheen takia ainoastaan syttyi palamaan mutta ei räjähtänyt. Iskun oli järjestänyt Aukusti Rissanen yhdessä J. H. Saariston, O. Helanderin ja Jalmari Tapolan kanssa, ja sen suorittivat helsinkiläinen maalari Asarias Hjort, Alpo Kekäläinen ja mahdollinen kolmas henkilö. Ketään tekijöistä ei saatu kiinni. Henkeensä kohdistuvan uhan vuoksi Papkov matkusti lokakuussa 1905 Pietariin ja käytännössä lakkasi hoitamasta kuvernöörinvirkaansa. Joulukuussa 1905 Hämeen läänin vt. kuvernööriksi nimitettiin Ivar Gordie, josta tuli vakinainen kuvernööri, kun Papkov viimein pyysi ja sai eron kesäkuussa 1906.
Papkov oli edustajana Venäjän ortodoksisen kirkon vuosien 1917–1918 kirkolliskokouksessa. Hän kirjoitti useita teoksia Venäjän ortodoksisen kirkon tilasta ja historiasta.
Aiheesta muualla

Папков Александр Александрович (venäjäksi) Hrono.ru
Suomalaisten aktivistien käyttämät pommit vuosina 1904–1905 (Oulun yliopiston kandidaatintutkielma)
Alberto Bachelet

Alberto Bachelet
Alberto Arturo Miguel Bachelet Martínez (s. n. 1922 – 12. maaliskuuta 1974) oli Chilen ilmavoimien prikaatikenraali. Hän vastusti kenraali Augusto Pinochetin vallankaappausta, jolloin hänet vangittiin. Hän kuoli muutamien kuukausien kidutuksen jälkeen sydänkohtaukseen maaliskuussa 1974.
Alberto Bachelet oli naimisissa antropologi Ángela Jeria Gómezin kanssa. Heidän tyttärensä Michelle Bachelet on Chilen entinen presidentti.
Akanvirta

Kelluvaa irtojäätä vuoroveden rinnalla virtaavassa akanvirrassa Schleswig-Holsteinin merenrannikolla.
Meloja odottaa vasemmalla akanvirrassa vuoroaan ja katselee päävirrassa temppuilevaa melojaa.
Akanvirta  tai koste  on virtausdynamiikassa virtaavassa nesteessä tai kaasussa syntyvä pysyvä pyörre. Sellainen syntyy usein luonnossa virtavesissä eli joissa ja siitä käytettävä nimitys on kansanomainen. Akanvirta virtaa joskus virtaveden keskellä kulkevaan päävirtaan nähden päinvastaiseen suuntaan pitkänkin matkan. Suuremmissa virtavesissä syntyvät akanvirrat ovat riittävän suuria, jotta niihin voi ohjata veneensä pysähtymisen ajaksi. Akanvirrat ovat myös hyviä vesillelaskupaikkoja virtaavien vesien varrella, koska akanvirran virtaukset ovat pieniä. Tätä ominaisuutta hyödynnetään nykyään erityisesti koskimelonnassa. Akanvirtoja syntyy koskissa esimerkiksi siltapilareiden, suurien kivien, saarien ja niemenkärkien taakse sekä jokien lahtiin.
Aiheesta muualla

Avokanoottikoulutus
Adenosiini

| Adenosiini |
| --- | --- |

Tunnisteet
IUPAC-nimi:  2R,3R,4S,5R)-2-(6-aminopurin-9-yyli)-5-(hydroksimetyyli)oksolaani-3,4-dioli
CAS-numero:  58-61-7
PubChem CID:  60961
SMILES:  C1=NC2=C(C(=N1)N)N=CN2C3C(C(C(O3)CO)O)O
Ominaisuudet
Molekyylikaava:  C10H13N5O4
Moolimassa:  267,242 g/mol
Sulamispiste:  235,5 °C
Liukoisuus veteen:  8,23 g/l (25 °C)
Adenosiini on nukleosidi, joka koostuu adeniinista, joka liittyy riboosi-renkaaseen β-N9-glykosidisidoksella.
Adenosiini säätelee uni-valverytmiä kertymällä etuaivojen valvetta ylläpitävälle kolinergiselle alueelle. Adenosiiniin kertyminen hiljentää kolinergisen alueen toimintaa edesauttaen nukahtamista. Mitä pitempään valvominen kestää, sitä enemmän adenosiinia kertyy ja sitä suuremmaksi unipaine kasvaa.
Adenosiinin fosfaattijohdannaiset ovat keskeisiä biologisissa prosesseissa, kuten energian siirrossa: adenosiinitrifosfaatti (ATP) ja adenosiinidifosfaatti (ADP) ovat solujen energiatalouden tärkeimmät molekyylit. Syklinen adenosiinimonofosfaatti (cAMP) on erittäin yleinen molekyyli signaalinvälityksessä.
Aiheesta muualla

Wikimedia Commonsissa on kuvia tai muita tiedostoja aiheesta .
Terveysportti: Adenosiini
PubChem: Adenosine (englanniksi)
Human Metabolome Database (HMDB): Adenosine (englanniksi)
Food Component Database (FooDB): Adenosine (englanniksi)
DrugBank: Adenosine (englanniksi)
Kyoto Encyclopedia of Genes and Genomes (KEGG): Adenosine (englanniksi)
PheroBase: Semiochemical - adenosine (englanniksi)
Dr. Duke's Phytochemical and Ethnobotanical Databases: Adenosine (englanniksi)
Nukleiinihapot ja niiden rakenneosat
Alberto Berasategui

| Alberto Berasategui> Henkilötiedot |
| --- | --- |
Syntynyt: 28. kesäkuuta 1973  Bilbao 
Tennispelaaja
Pituus:  173  cm
Paino:  66 kg
Kätisyys:  oikeakätisyys
Ammattilaisena:  1991–
Palkintorahat:  4 676 187 USD
Kaksinpeli
Voitot/tappiot:  278–199
Nelinpeli
Voitot/tappiot:  47–59
Aiheesta muualla
ITF
ATP
Alberto Berasategui (s. 28. kesäkuuta 1973) on entinen espanjalainen tennispelaaja. Hän aloitti ammattilaisuransa vuonna 1991 ja vetäytyi 2001.
Berasategui oli korkeimmillaan kaksinpelin ATP-rankingissa seitsemäs. Kymmenen parhaan joukossa hän oli yhtäjaksoisesti syyskuusta 1994 toukokuuhun 1995. Palkintorahoja hän voitti urallaan 4,6 miljoonaa Yhdysvaltain dollaria. Grand Slam -turnauksissa hän ylsi miesten kaksinpelissä finaaliin Ranskan avoimissa 1994, mutta hävisi Sergi Brugueralle.
Alberto Bolognetti

Alberto Bolognetti (8. heinäkuuta 1538 Bologna – 17. toukokuuta 1585 Villach) oli italialainen kardinaali. Hän syntyi Bolognan senaattori Francesco Bolognettin ja Lucrezia Fantuzzin poikana. Suvusta tuli 1700-luvulla myös toinen kardinaali, Mario Bolognetti.
Bolognetti sai tohtorinarvon oikeudessa Bolognan yliopistosta 23. toukokuuta 1562. Hän toimi muun muassa studiumin professorina Bolognassa 1562–1565 ja Salernossa 1565–1575. Paavi Gregorius XIII kutsui hänet Roomaan ja nimitti apostoliseksi protonotaariksi vuonna 1572. Vuosina 1576–1578 Bolognetti toimi nuntiuksena Firenzessä ja vuosina 1578–1581 Venetsiassa.
Bolognetti tuli 27. huhtikuuta 1579 valituksi Massa Marittiman hiippakunnan johtoon. Piispaksi konsekroinnista ei ole tietoja. Vuosina 1581–1585 Bolognetti toimi nuntiuksena Puolassa. Hänestä tehtiin konsistoriossa 12. joulukuuta 1583 kardinaalipappi, mutta hän ei saanut punaista hattua eikä titteliä. Hänet haudattiin Basilica di Santa Maria dei Serviin Bolognassa.
Alberto Bottari de Castello

Bottari de Castello, 2014
Alberto Bottari de Castello (s. 5. heinäkuuta 1942 Montebelluna) on italialainen roomalaiskatolinen arkkipiispa ja kirkkonsa diplomaatti. Hänet vihittiin papiksi Trevison hiippakuntaan 11. syyskuuta 1966 ja nimitettiin 18. joulukuuta 1999 Foratianan titulaariarkkipiispaksi sekä apostoliseksi nuntiukseksi Gambiaan, Guineaan, Liberiaan ja Sierra Leoneen. Piispaksi vihkiminen seurasi 6. tammikuuta 2000. Pääkonsekraattorina toimi paavi Johannes Paavali II, jota avustivat Giovanni Battista Re ja Marcello Zago.
Bottari de Castello sai 1. huhtikuuta 2005 nimityksen apostoliseksi nuntiukseksi Japaniin ja 8. joulukuuta 2007 Opitergiumin titulaariarkkipiispaksi. 6. kesäkuuta 2011 hänet nimitettiin apostoliseksi nuntiukseksi Unkariin.
Alberto Anzalone

| Alberto Anzalone> Henkilötiedot |
| --- | --- |
Syntynyt: 27. elokuuta 1984 (ikä 40) San Cataldo
Kansalaisuus:   Italia
Kyokushin-ottelija
Aktiivisena:  2002–2017
Pituus:  169 cm
Paino:  69 kg
Painoluokka:  Kevytsarja
Kätisyys:  oikea
Seura(t):  ASD Athletic
Vyöarvo:  2. dan
| Mitalit> Maa:   Italia.Miesten kyokushin.EM-kilpailut  | Mitalit> Maa:   Italia.Miesten kyokushin.EM-kilpailut  | Mitalit> Maa:   Italia.Miesten kyokushin.EM-kilpailut  | Maa:   Italia> Miesten kyokushin. |
| --- | --- | --- | --- |
|  Pronssia | Budapest 2012 | -70 kg |  |
| Italian Cup  | Italian Cup  | Italian Cup  |  |
|  Kultaa | 2011 | -70 kg |  |
Alberto Anzalone (s. 27. elokuuta 1984 San Cataldo) on italialainen karateka. Hän voitti Kyokushinissa EM-pronssia 2012. Anzalone voitti Italian mestaruuden 2011.
Adobe Encore

| Adobe Encore |
| --- | --- |

Kehittäjä:  Adobe Systems
Kehityshistoria
Vakaa versio:  CS6 / 23.  huhtikuuta 2012
Tiedot
Ohjelmistotyyppi:  DVD-levyjen kirjoitus
Alusta:  OS X, Windows
Lisenssi:  Omisteinen ohjelmisto
Aiheesta muualla
Adobe Encore
Adobe Encore (ennen Adobe Encore DVD) on Adobe Systemsin kehittämä DVD-levyjen kirjoitusohjelma, joka on suunnattu ammattimaisille videotuottajille. Ohjelmisto mahdollistaa video- ja audioresurssien käytön nykymuodossaan tuotannon aikana ja niiden transkoodauksen MPEG-2- ja Dolby Digital -muotoon tuotannon päätyttyä. DVD-valikkoja voidaan luoda ja muokata Adobe Photoshopissa käyttämällä tasoteknologiaa. Adobe Encore ei tue kirjoittamista blu-ray -levyille AVCHD 2.0 -tallennusformaatissa.
Käännös suomeksi
Aivokuollut (elokuva)

| Aivokuollut> Braindead |
| --- | --- |
 DVD-kansi
Ohjaaja:  Peter Jackson
Käsikirjoittaja:  Stephen Sinclair Fran Walsh Peter Jackson
Tuottaja:  Jim Booth Jamie Selkirk
Säveltäjä:  Peter Dasent
Leikkaaja:  Jamie Selkirk
Pukusuunnittelija:  Chris Elliott
Pääosat:  Timothy Balme Diana Peñalver Elizabeth Moody Ian Watkin
Valmistustiedot
Valmistusmaa:  Uusi-Seelanti
Tuotantoyhtiö:  Trimark Pictures
Levittäjä:  Minerva Pictures Group Netflix
Ensi-ilta:   13. elokuuta 1992    12. maaliskuuta 1993
Kesto:  104 min 97 min (US Unrated)
Alkuperäiskieli:  englanti
Budjetti:  3 000 000 USD
Tuotto:  1 870 578 $
Aiheesta muualla
IMDb 
Elonet
AllMovie
Infobox OKNimi-testi OK: 
Aivokuollut (engl. Braindead) on Peter Jacksonin ohjaama, vuonna 1992 ensi-iltansa saanut mustaa huumoria sisältävä gore-/splatter-/kauhu-/komediaelokuva. Elokuva julkaistiin Yhdysvalloissa nimellä Dead Alive, jottei sitä sekoitettaisi vuoden 1990 amerikkalaiskauhuelokuvaan Brain Dead. Elokuvan ikäraja Suomessa on 18 vuotta.
Juoni

Elokuvan alkuvaiheet kertovat tutkijasta, joka löytää Sumatran viidakosta harvinaisen ”rotta-apinan”. Ennen kuin eläintä onnistutaan viemään minnekään sen onnistuu puraista tutkijaa. Tämän havaittuaan tutkijan mukana olleet kantajat surmaavat hänet. Rotta-apina viedään kaupunkiin ja siellä eläintarhaan. Sitten elokuva siirtyy kertomaan vesikauhuisesta Lionel Gosgrovesta (Timothy Balme), johon lähikaupan espanjalainen romaninainen Paquita (Diana Penalver) on rakastunut. Paquita haluaa mennä Lionelin kanssa vierailulle eläintarhaan. Lionelin hirviömäinen äiti, Vera Gosgrove (Elisabeth Moody), ei kuitenkaan halua poikansa elämään tällaista romantiikkaa, ja seuraa tätä salaa eläintarhaan. Rotta-apina onnistuu puremaan Lionelin varomatonta äitiä, joka alkaa muuttua zombiksi ja syödä ihmisiä. Eikä siinä vielä kaikki. Lionelille syntyi kilpailija, nimittäin hänen setänsä (Ian Watkin). Zombirutto alkaa levitä. Pystyykö kukaan sitä estämään?
Näyttelijöitä

| 0 | 1 | 2 |
| --- | --- | --- |
|  Timothy Balme  | … |  Lionel Cosgrove   |
|  Diana Peñalver  | … |  Paquita Maria Sanchez   |
|  Elizabeth Moody  | … |  äiti   |
|  Ian Watkin  | … |  Les-setä   |
|  Brenda Kendall  | … |  hoitaja McTavish   |
|  Stuart Devenie  | … |  pappi McGruder   |
|  Jed Brophy  | … |  Void   |
|  Stephen Papps  | … |  McGruder zombiena    |
|  Murray Keane  | … |  Scroat   |
|  Glenis Levestam  | … |  Nora Matheson   |
|  Lewis Rowe  | … |  herra Matheson   |
|  Elizabeth Mulfaxe  | … |  Rita   |
|  Harry Sinclair  | … |  Roger   |
Aiheesta muualla

Aivokuollut Internet Movie Databasessa (englanniksi)
Arvosteluita elokuvasta.
Peter Jacksonin ohjaamat elokuvat
| 0 | 1 | 2 | 3 |
| --- | --- | --- | --- |
1980-luku: Bad Taste (1987) · Meet the Feebles (1989)
1990-luku: Aivokuollut (1992) · Taivaalliset olennot (1994) · Kummituskopla (1996)
2000-luku: Taru sormusten herrasta: Sormuksen ritarit (2001) · Taru sormusten herrasta: Kaksi tornia (2002) · Taru sormusten herrasta: Kuninkaan paluu (2003) · King Kong (2005) · Oma taivas (2009)
2010-luku: Hobitti – Odottamaton matka (2012) · Hobitti – Smaugin autioittama maa (2013) · Hobitti – Viiden armeijan taistelu (2014)
Anders Johan Jansson

Anders Johan Jansson (1821 – 13. joulukuuta 1897 Kemiö) oli suomalainen merikapteeni, ratsutilallinen ja valtiopäivämies.
Jansson oli talonpoikaissäädyssä Piikkiön ja Halikon alisen tuomiokunnan edustaja valtiopäivillä  1872. Valtiopäivillä hän oli jäsen merilakivaliokunnassa.
Adobe Dreamweaver

| Adobe Dreamweaver |
| --- | --- |

Kehittäjä:  Adobe Systems
Tiedot
Ohjelmistotyyppi:  Ohjelmointiympäristö
Alusta:  macOS, Windows
Lisenssi:  Suljettu lisenssi
Aiheesta muualla
Adobe Dreamweaver
Adobe Dreamweaver (ennen Macromedia Dreamweaver) on Adobe Systemsin kehittämä verkkosivujen luomiseen tarkoitettu ohjelma. Dreamweaveriä kehitteli alun perin Macromedia kunnes Macromedia tuli osaksi Adobea vuonna 2005.
Adobe Dreamweaver on saatavilla sekä Windows- että macOS-käyttöjärjestelmille.
Sen jälkeen kun Adobe osti Macromedian tuoteperheen, Dreamweaverin julkaisut ovat olleet 8.0-versiosta eteenpäin vielä yhteensopivampia W3C-standardien kanssa. Viimeaikaisia versioita on paranneltu tukemaan web-teknologiaa kuten CSS:ää, JavaScriptiä ja ohjelmistokehyksiä, mukaan lukien ASP:n (ASP JavaScript, ASP VBScript, ASP.NET C#, ASP.NET VB), ColdFusionin, Scripletin sekä PHP:n.
Käännös suomeksi
Alcobendas

| Alcobendas |
| --- | --- |
 Näkymä kaupunkiin.
 lippu:  vaakuna
 Kaupungin sijainti Madridin itsehallintoalueella
 Alcobendas
 Koordinaatit: 40°32′N, 3°38′W 
Valtio:  Espanja
Itsehallintoalue:  Comunidad de Madrid
Maakunta:  Madrid
Comarca:  Área metropolitana de Madrid
Pinta-ala:  
 – Kokonaispinta-ala:  45 km²
Väkiluku (2018):  116 037
 – Väestötiheys:  2500 as./km²
Infobox OKVirheellinen NIMI-arvo: 
Alcobendas on kaupunki Madridin itsehallintoalueella, Keski-Espanjassa. Se sijaitsee noin 13 kilometriä pohjoiseen pääkaupunki Madridista. Kaupunki on perustettu noin vuonna 1208.
Vuonna 2018 Alcobendasin väkiluku oli 116 037, ja se on pinta-alaltaan noin 45 neliökilometrin suuruinen. Väestötiheys on noin 2 500 as./km².
Alcobendasin La Moralejan kaupunginosan asukkaiden keskimääräinen käytettävissä oleva tulo vuonna 2016 oli 113 642 euroa, mikä on Espanjan korkein (tilastossa ei ole mukana Baskimaa eikä Navarra).
Kuvia

Kaupungintalo
Plaza Mayor
Iglesia de San Pedro Apóstol
Centro de Arte Alcobendas
Centro Cultural Pablo Iglesias
Museo Nacional de Ciencia y Tecnología (MUNCYT)
FIBA Hall of Fame -museo
Aiheesta muualla

Kuvia tai muita tiedostoja aiheesta Alcobendas Wikimedia Commonsissa
Algonkin (täsmennyssivu)

Algonkin tai Algonquin voi tarkoittaa seuraavia asioita:
Algonkinit ovat pohjoisamerikkalainen alkuperäiskansa, joka elää Itä-Kanadassa.
Algonkinin kieli on algonkinien äidinkieli.
Algonkin-kielet on laaja kieliryhmä, johon myös algonkinin kieli kuuluu.
Algonkin-kansat ovat pohjoisamerikkalaisia alkuperäiskansoja, jotka puhuvat äidinkielenään algonkin-kieliä
HMCS Algonquin, Kanadan laivaston aluksia
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Algonkin”, voi hakea sivunnimihaulla, laajalla sivunnimihaulla tai tekstihaulla.
Alfakanava

24-bittinen PNG-kuva, jossa 8-bittinen alfa-kanava
Alfakanava tai läpinäkyvyyskanava on tiettyjen kuvatiedostomuotojen sisältämä kanava, jolla  voidaan  digitaalisessa kuvankäsittelyssä luoda läpinäkyvyyttä kuviin ja näin mahdollistaa pehmeitä reunoja tai esimerkiksi vaikutelma lasista tai muusta läpinäkyvästä materiaalista, joka muuttaa alla olevaa kuvaa hieman omansa väriseksi.
Alfalaktalbumiini

α-laktalbumiinin rakenne
Alfalaktalbumiini (α-laktalbumiini) on tyypillinen maidon proteiini.
Alfalaktalbumiinia tarvitaan maitorauhassolussa laktoosin synteesiin. Koska laktoosin synteesiin alveolisolujen Golgin laitteessa tarvitaan α-laktalbumiinia, on sitä luonnollisesti myös maidossa. Lehmänmaidossa pitoisuus on 1,2 g/kg. α-laktalbumiinin osuus kaikista maidon proteiineista on 3,7 %.
Alfalaktalbumiinin biologinen tehtävä on laktoosin muodostamisen lisäksi sitoa kalsiumia. Tämän mahdollistavat alfalaktalbumiinin sisältämät aminohapot, asparagiini ja lysiini.
Koska alfalaktalbumiini sisältää runsaasti kysteiiniä, joka muodostaa proteiinin tertiäärirakenteeseen vaikuttavia rikkisiltoja, on se helposti denaturoituva.
Adagio (ranskalainen yhtye)

| Adagio> Tiedot |
| --- | --- |
Kotipaikka:   Ranska
Jäsenet:  Stephan Forté, kitara   Kevin Codfert, koskettimet   Franck Hermanny, basso   Eric Lébailly, rummut  
Infobox OKNimi-testi OK: 
Adagio on ranskalainen, Montpellierissä Ranskassa vuonna 2000 perustettu progressiivista ja neoklassista metallia soittava yhtye. Sen musiikille ominaisia piirteitä ovat taitava tekniikka, orkestraalisuus ja musiikin runsas monitahoisuus.
Jäsenet

Stephan Forté - kitara
Franck Hermanny - basso
Kevin Codfert - koskettimet
Eric Lébailly - rummut
Jäsenet > Entisiä jäseniä

Christian Palin – laulu
Gus Monsanto – laulu
David Readman – laulu
Richard Andersson – koskettimet
Dirk Bruinberg – rummut
Levyt

Sanctus Ignis (2001)
Underworld (2003)
A Band In Upperworld (2004)
Dominate (2005)
Archangles in Black (2009)
Life (2017)
Aiheesta muualla

Adagion virallinen sivusto
Adagio Last.fm:ssä (englanniksi)
Alfafetoproteiini

Alfafetoproteiini (AFP) on sikiön veren valkuaisaine eli proteiini, joka luokitellaan albumiineihin. Se kuuluu fetoproteiineihin.
Alfafetoproteiinia on sikiön veressä normaalisti enemmän kuin äidin. Jos sitä esiintyy äidin veressä runsaasti, kyseessä voi olla sikiön kehityshäiriö. Alfafetoproteiini määritetään noin 15. raskausviikolla otetun verinäytteen seerumista.
Alfafetoproteiini on myös aikuisilla ja lapsilla merkkinä joistakin kasvaimista.
Alicen ravintola

| Alicen ravintola> Alice’s Restaurant |
| --- | --- |

Ohjaaja:  Arthur Penn
Käsikirjoittaja:   Arlo Guthrie  Venable Herndon  Arthur Penn 
Tuottaja:   Hillard Elkins  Joseph Manduke 
Säveltäjä:   Arlo Guthrie  Garry Sherman 
Kuvaaja:  Michael Nebbia
Leikkaaja:  Dede Allen
Pukusuunnittelija:  Anna Hill Johnstone
Pääosat:   Arlo Guthrie  Patricia Quinn  James Broderick  Pete Seeger  Lee Hays 
Valmistustiedot
Valmistusmaa:  Yhdysvallat
Tuotantoyhtiö:  United Artists
Levittäjä:  United Artists Netflix
Ensi-ilta:  19. elokuuta 1969
Kesto:  111 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Alicen ravintola on Arthur Pennin ohjaama yhdysvaltalainen elokuva vuodelta vuonna 1969. Se on aikalaiskuvaus; elokuvassa Vietnamin sotaa välttelevää muusikkoa esittää Arlo Guthrie ”melkoisen omana itsenään”. Guthrie ja Penn käsikirjoittivat elokuvan yhdessä Venable Herndonin kanssa.
Elokuva perustuu Arlo Guthrien tunnettuun blueskappaleeseen. Se taas pohjautuu tositapahtumiin, jotka saivat alkunsa kiitospäivänä 1965.
The New York Timesin kriitikot valitsivat Alicen ravintolan vuonna 2004 yhdeksi kaikkien aikojen tuhannesta parhaasta elokuvasta.
Juoni

Vuonna 1965 Arlo Guthrie (itsenään) yrittää välttää asepalvelusta olemalla opiskelevinaan collegessa syrjäisessä Montanan osavaltiossa. Hänen pitkä tukkansa ja outo käytöksensä herättää huomiota niin paikallisten asukkaiden kuin poliisinkin piirissä. Hänet erotetaan koulusta ja hän liftaa takaisin itärannikolle. Siellä hän menee katsomaan isäänsä Woody Guthrieta (Joseph Boley) sairaalassa.
Pian Arlo palaa ystäviensä Alice (Pat Quinn) ja Ray Brockin luo. He asuvat vanhassa kirkossa Massachusettsin osavaltion pikkukaupungissa ja ovat tottuneet majoittamaan kaltaisiaan boheemeja isoissa tiloissaan. Heihin kuuluvat Arlon vanha koulutoveri Roger (Geoff Outlaw) ja Shelley (Michael McClanathan), heroiinikoukusta vapautunut taiteilija, joka ajaa kilpaa moottoripyörällä. Alice on avaamassa ravintolaa läheisessä Stockbridgen kaupungissa. Hän on kyllästynyt miehensä Rayn päämäärättömyyteen, aloittaa suhteen Shelleyn kanssa ja ajautuu Arlon ja Rogerin perässä New Yorkiin. Ray tulee hakemaan häntä kotiin kiitospäiväksi, kutsuu myös Arlon ja Rogerin ja sanoo kutsuneensa muutamia ystäviä silloin heidän luokseen.
Kuten laulussa ”Alice’s Restaurant” kerrotaan, Arlo ystävineen päättää auttaa Rayn ja Alicen juhlavalmisteluja viemällä heidän kotiinsa kertyneet usean kuukauden roskat pois. He lastaavat Volkswagen Kleinbusinsa täyteen roskia ja ajavat kaatopaikalle, joka onkin suljettu kiitospäiväviikonlopuksi. He huomaavat tien varressa roskakasan ja päättävät jättää omankin lastinsa sen jatkoksi.
Aamulla paikallinen poliisi soittaa ja kysyy roskista. Arlo ystävineen myöntävät roskaamisen, ja poliisit saattavat heidät rikospaikalle ja alkavat tehdä piinallisen yksityiskohtaista rikospaikkatutkintaa useine valokuvineen. Oikeudenkäynnissä he aikovat esittää kaikki 27 kuvaa todisteina oikeudelle, mutta vuorossa oleva tuomari sattuu olemaan sokea eikä piittaa kuvista, vaan määrää pojille 50 dollarin sakon ja velvoittaa heidät keräämään roskat pois laittomasta paikasta.
Tapahtumien kuluessa Arlo on rakastunut kauniiseen aasialaistyttöön Mari-chaniin (Tina Chen). Arlo joutuu kutsuntoihin New Yorkiin, jossa hänen rikosrekisterimerkintänsä huomataan ja hänet hylätään palvelukseen soveltumattomana. Hän palaa Alicen ja Rayn luo, jossa Ray suuttuu kun löytää Shelleyltä heroiinia. Shelley pakenee paikalta moottoripyörällään, joutuu onnettomuuteen ja kuolee. Seuraavana päivänä Arlon isä Woody Guthrie kuolee. Ray ja Alice vihitään hippityyliin kirkossa. Ray tuntee syyllisyyttä Shelleyn kuolemasta, miettii kirkon myymistä ja kommuunin perustamista maaseudulle. Elokuvan lopussa Alice seisoo yksin morsiuspuvussaan kirkon rappusilla.
Aiheesta muualla

Alicen ravintola Internet Movie Databasessa (englanniksi)
DVD Times Review
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Alice's Restaurant (film)
Käännös suomeksi
Andrada

Andrada on seuraavien henkilöiden sukunim
Alejandro López Andrada, espanjalainen runoilija
Andrés Fernández de Andrada, espanjalainen runoilija
Edgardo Andrada, argentiinalainen jalkapalloilija
Esteban Andrada, argentiinalainen jalkapalloilija
Federico Andrada, argentiinalainen jalkapalloilija
Francisco de Rades y Andrada, espanjalainen historioitsija
Jacinto Andrada, argentiinalainen sotilas
Manuel Andrada (1890–1962), argentiinalainen poolonpelaaja
Miguel Leitão de Andrada, portugalilainen juristi ja diplomaatti
| --- | --- |
: Tällä täsmennyssivulla luetellaan henkilöitä, joilla on sama sukunimi.
Akari Takeuchi

| Akari Takeuchi> 竹内朱莉.Henkilötiedot |
| --- | --- |
Syntynyt: 23. marraskuuta 1997 (ikä 26)
Ammatti:   laulaja  tanssija  malli  näyttelijä 
Muusikko
Laulukielet:  japani
Aktiivisena:  2008–
Tyylilajit:  pop
Yhtyeet:  Angerme (ent. S/mileage)
Levy-yhtiöt:  Hachama 
Aiheesta muualla
www.jp-r.co.jp/akari_takeuchi
  [ Muokkaa Wikidatassa ] [ ohje ]  
Akari Takeuchi (jap. 竹内朱莉; s. 23. marraskuuta 1997 Saitama) on japanilainen poplaulaja ja Angermen toisen sukupolven jäsen ja johtaja.
Lapsuus

Akari Takeuchi syntyi 23. marraskuuta 1997 Saitamassa, Japanissa. Hänellä on yksi veli.